L 151/52
LT
Europos Sąjungos oficialusis leidinys
2022 6 2
Rusijos oro vežėjai (65)
2022 m. balandžio 8 d.
Rusijos oro vežėjai, kurie eksploatavo vieną ar daugiau Komisijos įgyvendinimo reglamento (ES) 2022/594 (12) 4 arba 5 konstatuojamojoje dalyje nurodytų orlaivių, Įgyvendinimo reglamentu (ES) 2022/594 buvo įrašyti į Reglamento (EB) Nr. 474/2006 A priedą;
(66)
2022 m. balandžio 28 d. Rusijos federalinė oro transporto agentūra (toliau – FATA) pranešė Komisijai, kad, jos nuomone, bet kokie įtarimai dėl tarptautinių civilinės aviacijos standartų pažeidimų, taip pat visos Įgyvendinimo reglamente (ES) 2022/594 nurodytos saugos problemos yra nepagrįsti.
Tačiau FATA nepateikė jokios informacijos savo teiginiui pagrįsti;
(67)
vykdydama nuolatinę stebėseną Komisija nustatė, kad esama įrodymų, jog oro vežėjas I Fly į Rusijos orlaivių registrą įtraukė Įgyvendinimo reglamento (ES) 2022/594 5 konstatuojamojoje dalyje nurodytus orlaivius ir kad jis sąmoningai šiuos orlaivius eksploatavo pažeisdamas atitinkamus tarptautinius saugos standartus.
Orlaiviai į Rusijos registrą įtraukti be savininkų sutikimo ir vėliau saugos klausimais nebendradarbiaujant su Airijos aviacijos administracija (Airija yra pripažinta šių orlaivių registracijos valstybė);
(68)
remdamasi Įgyvendinimo reglamentu (ES) 2022/594 ir Reglamento (EB) Nr. 2111/2005 priede išdėstytais bendraisiais kriterijais, Komisija mano, kad Rusijos oro vežėjų, kuriems taikomas draudimas vykdyti veiklą Sąjungoje, sąrašą reikėtų iš dalies pakeisti ir į Reglamento (EB) Nr. 474/2006 A priedą įrašyti I Fly;
(69)
valstybės narės turėtų ir toliau tikrinti, ar oro vežėjai, kuriems pažymėjimus išdavė FATA, iš tiesų laikosi atitinkamų tarptautinių saugos standartų: vykdyti prioritetinius tų oro vežėjų patikrinimus perone pagal Reglamentą (ES) Nr.
965/2012;
Pietų Sudano oro vežėjai (70)
oro vežėjai, kuriems pažymėjimai išduoti Pietų Sudane, niekada nebuvo įrašyti į Reglamento (EB) Nr. 474/2006 A ar B priedą;
(71)
per pastaruosius ketverius metus Pietų Sudane įvyko keturios mirtinos avarijos, taip pat kelios kitos avarijos ir pavojingi incidentai, dažnai susiję su įtartinais registracijos ženklais pažymėtais orlaiviais;
(72)
2021 m. kovo 26 d.
Komisija pradėjo oficialias konsultacijas su Pietų Sudano civilinės aviacijos administracija (toliau – SSCAA) pagal Reglamento (EB) Nr. 473/2006 3 straipsnio 2 dalį;
(73)
vėlesniuose laiškuose SSCAA nurodė, kad South Sudan Supreme Airlines, kurios orlaivis patyrė mirtiną avariją, oro vežėjo pažymėjimo (toliau – OVP) galiojimas sustabdytas ir kad dėl įtarimų, susijusių su tą avariją patyrusio orlaivio registracija, SSCAA tikrina visus šalies orlaivių naudotojus ir oro vežėjo pažymėjimus.
Be to, SSCAA pranešė, kad vykdomi patobulinimai, susiję su taisyklių, vadovų ir mokymų rengimu ir peržiūra.
2021 m. lapkričio 5 d. buvo pateikti dokumentai, įskaitant informaciją apie SSCAA patikrinimų, priežiūros ir audito programą, taip pat tam tikrų oro vežėjų ir Pietų Sudane veiklą vykdančių užsienyje registruotų orlaivių tikrinimo ataskaitas;
(74)
2022 m. kovo 28 d.
SSCAA pateikė atsakymus į 2021 m. kovo 26 d.
Komisijos išsiųstą klausimyną.
Atsižvelgiant į pateiktą informaciją, SSCAA dar nesukūrė ir neįdiegė veiksmingos priežiūros sistemos.
Be to, SSCAA pažymi, kad, nors ji nėra išdavusi jokių licencijų ar OVP ir šalyje nėra registruotų orlaivių, SSCAA išdavė leidimus vykdyti skrydžius užsienyje registruotiems orlaiviams, kad jie galėtų vykdyti skrydžius Pietų Sudane.
Įrodymų, kad būtų vykdoma kokia nors priežiūros veikla, dėl kurios būtų išduodami tokie leidimai, arba kad būtų vykdoma atitinkama nuolatinė stebėsena, nėra;
(12) 2022 m. balandžio 8 d.
Komisijos įgyvendinimo reglamentas (ES) 2022/594, kuriuo dėl oro vežėjų, kuriems draudžiama vykdyti veiklą Sąjungoje arba kurių veiklai Sąjungoje taikomi apribojimai, sąrašo iš dalies keičiamas Reglamentas (EB) Nr. 474/2006 (OL L 114, 2022 4 12, p. 49).